उत्तर प्रदेश के मुख्य मंत्री योगी आदित्य नाथ ने गोरखपुर से लौटने के बाद आज पूर्वान्ह 11 बजे गोमती रिवर फ्रंट योजना का निरीक्षण किया।
करीब चालीस मिनट रिवर फ्रंट स्थल पर ही अस्थायी रूप से बनाये गये स्थान पर मुख्यमंत्री ने प्रोजेक्ट से सम्बंधित अभिलेख और बजट से सम्बंधित जानकारी ली और गंभीरता से देखते हुए एक एक पैसे का हिसाब दिखाने का निर्देश दिया। 1500 करोड़ के इस प्रोजेक्ट की धनराशि किस आधार पर बढ़ाई गई उसके बारे में पूछने पर उन्हें संतोष जनक उत्तर नहीं मिला।
मुख्य मंत्री आदित्य नाथ के साथ उनके मंत्रीमंडल सहयोगी दिनेश शर्मा,रीता बहुगुणा सहित अन्य लोग भी उपस्थित थे।प्रशासनिक अमले में मुख्य सचिव केवसाथ सभी सम्बंधित विभागों के सचिव और डीजीपी भी मौजूद थे।
गोमती नदी का पानी काला क्यों हो रहा है इस पर योगी ने चिंता व्यक्त करते हुए निर्देश दिया की शहर का कोई भी नाला गोमती में न गिरे।
करीब 45 मिनट की कार्यवाही के बाद योगी आदित्य नाथ वहाँ से वापस चले गए।आशा की जा रही है कि इस प्रोजेक्ट में बड़े पैमाने पर किये गए घोटाले की जांच के आदेश मुख्यमंत्री द्वारा दिए जायगे।